Μελόπιτα χωρίς φύλλο με σάλτσα Mαυροδάφνης
Σ' αυτή την εύκολη, ελαφριά μελόπιτα πρωταγωνιστεί η ανοιξιάτικη φρέσκια μυζήθρα. Όσο για τη σάλτσα, παντρεύει κόκκινο κρασί, μαστίχα και θυμαρίσιο μέλι.
700 γρ. φρέσκια ανάλατη μυζήθρα (ολόπαχη), θρυμματισμένη, 7 αυγά, 1 κουτ. γλυκού μαστίχα, καλά κοπανισμένη σε σκόνη, 320 γρ. ζάχαρη, 1 κουτ. σούπας βούτυρο αγελάδος (για το άλειμμα του σκεύους), 100 ml Μαυροδάφνη, 100 ml κόκκινο, ξηρό κρασί, 150 γρ. μέλι θυμαρίσιο, 1/4 κουτ. γλυκού μαστίχα, καλά κοπανισμένη σε σκόνη
Για τη μελόπιτα χωρίς φύλλο με σάλτσα  μαυροδάφνης προθερμαίνουμε το φούρνο στους 180° C και βουτυρώνουμε το ταψί.Χτυπάμε στο μίξερ με το σύρμα τα αυγά για περίπου 2 - 3 λεπτά, μέχρι να αφρατέψουν, και τα αδειάζουμε σε ένα βαθύ μπολ.Ρίχνουμε στον κάδο του μίξερ τη μυζήθρα με τη ζάχαρη και τη μαστίχα και τα χτυπάμε με το φτερό για περίπου 5 - 6 λεπτά, μέχρι  να σχηματιστεί ένα λείο μείγμα.Ρίχνουμε σταδιακά τα αυγά και συνεχίζουμε το χτύπημα για άλλα 6 - 7 λεπτά, μέχρι να ενσωματωθούν και να σχηματιστεί μια πηχτή κρέμα.Αδειάζουμε την κρέμα στο ταψί, τη στρώνουμε ομοιόμορφα και ψήνουμε για περίπου 40 - 45 λεπτά, μέχρι να ροδίσει στην επιφάνεια.Εν τω μεταξύ, σε μια μικρή κατσαρόλα ρίχνουμε όλα τα υλικά για τη σάλτσα και βράζουμε σε μέτρια φωτιά για περίπου 6 - 8 λεπτά (από τη στιγμή  του κοχλασμού), μέχρι να σχηματιστεί ένα ελαφρύ σιρόπι.Κατά τη διάρκεια του βρασίματος αφαιρούμε τον αφρό με ένα κουτάλι.Βγάζουμε τη μελόπιτα από το φούρνο και την περιχύνουμε, όπως είναι ζεστή, με τη  σάλτσα Μαυροδάφνης, φροντίζοντας να καλύψουμε ομοιόμορφα την επιφάνεια.Αφήνουμε την μελόπιτα να κρυώσει, την καλύπτουμε με μεμβράνη και αφήνουμε στο ψυγείο τουλάχιστον 1 ώρα πριν από  το σερβίρισμα.Κόβουμε τη μελόπιτα χωρίς φύλλο σε τρίγωνα κομμάτια.
Αυγά,Κρασί,Τυρί,Πάσχα